b'\n_START_ARTICLE_\nSlonovo uho (kamenikovke)\n_START_SECTION_\nOpis\n_START_PARAGRAPH_\nRhizom puze\xc4\x87i, mesnat, debel, dosti\xc5\xbee nekoliko metara duljine i 3,5 cm promjera, s vi\xc5\xa1e re\xc5\xbenjeva, jako razgranat, nalazi se u blizini povr\xc5\xa1ine tla, pretvaraju\xc4\x87i se u sna\xc5\xbean vertikalni korijen ._NEWLINE_Stabljika je debela,  gola, ru\xc5\xbei\xc4\x8dasto-crvena, visoka 15-50 cm._NEWLINE_Li\xc5\xa1\xc4\x87e tamno zeleno, crvenkasto u jesen,  veliko, \xc5\xa1iroko ovalno,  ko\xc5\xbeasto, sjajno. ._NEWLINE_Cvjetovi su mali, s pet roza  latica.\n_START_SECTION_\nKemijski sastav\n_START_PARAGRAPH_\nRizom sadr\xc5\xbei 15-28% tanina, uglavnom pripadaju skupini galotanina, \xc4\x8diji sadr\xc5\xbeaj tanina se kre\xc4\x87e od 8 do 10% (sastav do 35% galne kiseline). Rhizom sadr\xc5\xbei izokumarin bergenin (5%), 6.52% glukoze i do 2.5% saharoze  ._NEWLINE_Listovi sadr\xc5\xbee od 10 do 23%, u nekim slu\xc4\x8dajevima i do 35% tanina (starenjem, sadr\xc5\xbeaj tanina u listovima se smanjuje  ). Tanini listova - mje\xc5\xa1avina pirogalnih (do 40%) i pirokatehinskih tanina ._NEWLINE_Sadr\xc5\xbeaj arbutina u listovima dose\xc5\xbee 22%, a  prisutan je i slobodni hidrokinon, do 4%, te elagi\xc4\x8dna kiselina. Prema sadr\xc5\xbeaju arbutina, slonovo uho je najbogatiji biljni izvor na svijetu (vi\xc5\xa1e nego medvjetka! )._NEWLINE_Od  makroelemenata korijen sadr\xc5\xbei(mg/g) kalij(10,50),kalcij(25,50),magnezij(2,60) i \xc5\xbeeljezo (0,12)._NEWLINE_Sadr\xc5\xbeaj  mikroelemenata  (mkg/g) - mangan(0,16),bakar(0,38),cink(1,30),kobalt(0,06),krom(0,04),aluminij(0,12),barij(6,08),vanadij(0,03),selen(2,22),nikl(0,30).stroncij(4,19),kadmij(1,60),olovo(0,05),te bor(58,4).\n_START_SECTION_\nFarmakolo\xc5\xa1ka svojstva\n_START_PARAGRAPH_\nPreparati slonovog uha imaju hemostatski, astringentni, protuupalni u\xc4\x8dinak i antimikrobna svojstva, ja\xc4\x8daju zidove krvnih \xc5\xbeila, umjereno sni\xc5\xbeavaju krvni tlak, malo pove\xc4\x87avaju brzinu otkucaja srca.\n_START_SECTION_\nUporaba u narodnoj i slu\xc5\xbebenoj medicini\n_START_PARAGRAPH_\nZa ljekovite svrhe koristi se rizom,  manje listovi. Ljekovita svojstva dugo su kori\xc5\xa1tena u ruskoj narodnoj medicini, kao i u medicini Tibeta i Kine.U Mongoliji i Sibiru \xc4\x8daj od  listova  je  stolje\xc4\x87ima  omiljeno pi\xc4\x87e za  ga\xc5\xa1enje  \xc5\xbee\xc4\x91i. _NEWLINE_Vodeni ekstrakt korijena i li\xc5\xa1\xc4\x87a se koriste za  kolitis i enterokolitis infektivne prirode, tuberkulozu, akutne i kroni\xc4\x8dne upale plu\xc4\x87a, plu\xc4\x87no krvarenje, gripu i ostale infekcije, upalu grla, glavobolju, groznicu, zglobne reume, gastrointestinalna oboljenja . Oni se koriste u ginekolo\xc5\xa1koj praksi tijekom te\xc5\xa1ke menstruacije, s hemoragijskom metropatijom, mioma maternice nakon poroda, za krvarenje nakon poba\xc4\x8daja ._NEWLINE_Bergenia se tako\xc4\x91er koristi za kolitis neproliferativne prirode; s dizenterijom - u kombinaciji sa sulfonamidima i antibioticima. Tako\xc4\x91er se koristi u stomatolo\xc5\xa1koj praksi za premazivanje desni u kroni\xc4\x8dnim upalnim procesima u usnoj \xc5\xa1upljini.  Bergenia se koristi za zacjeljivanje rana, \xc4\x8direva i ozljeda._NEWLINE_U 2007. godini, Sibirsko dr\xc5\xbeavno medicinsko sveu\xc4\x8dili\xc5\xa1te provelo je istra\xc5\xbeivanje o hepatoprotektivnim svojstvima biljke. Istra\xc5\xbeivanja su pokazala da je ona u\xc4\x8dinkovitiji hepatoprotektor nego silimarin (jedan od najpopularnijih hepatoprotektora)._NEWLINE__NEWLINE_Tradicionalna medicina koristi  li\xc5\xa1\xc4\x87e za lije\xc4\x8denje tuberkuloze, upale plu\xc4\x87a, reumatizma, gastrointestinalnih bolesti, bolesti urinarnog trakta, gu\xc5\xa1avosti i zubobolje. U mongolskoj medicini se koristi za mu\xc4\x8dninu i povra\xc4\x87anje.\n_START_SECTION_\nDodatna literatura\n_START_PARAGRAPH_\nI.N.Putirskij,V.N.Prohorov\xc2\xa0: Universalnaja enciklopedija lekarstvenih rastenij,Moskva 2000.'